Neuberggata (Oslo)

Neuberggata er en gate i bydel Frogner i Oslo. Gaten går fra Professor Dahls gate ved Vestkanttorvet til Bogstadveien ved Valkyrie plass, og kan betraktes som en fortsettelse av Tidemands gates løp nordøstover. Gaten fikk sitt navn i 1879 etter løkka Neuberg.

Bebyggelsen langs gaten er for en stor del bygårder fra slutten av 1800-tallet.

 Bygninger 
NrBildeBeskrivelse 1  Neuberggata 1|100px|bottom  Hjørnegård (ark. Olaf Boye) oppført 1893 ved Professor Dahls gate nær Amaldus Nielsens plass. Fire etasjer med pusset fasade og avrundet hjørne. Rød/hvit kontrast og pilastre gir karakteristisk fasade. Listeført. 2  Neuberggata 2|100px|bottom  Hjørnegård (ark. Olaf Boye) på motsatt side av gaten fra nr. 1, oppført 1895. Fire etasjer i pusset tegl samt loftsetasje. Også her inngår pilastre i fasadedekoren. Den brede fronten mot Amaldus Nielsens plass gir bygget en V- eller U-aktig form. Forretninger ut mot plassen. Listeført. 3  Neuberggata 3|100px|bottom  Boliggård (ark. Carl Konopka) oppført 1898. Fire etasjer i pusset tegl samt loftsetasje. Listeført. 4  Neuberggata 4|100px|bottom  Hjørnegård (ark. Otto Holm) på sørsiden av Elsters gate oppført 1898–99 for Johan Thoresen Skovholt med Karl Høie som arkitekt ved ferdigstillelsen. Fire etasjer i pusset tegl (kvaderpuss i første) samt senere innredet loftsetasje. Brukket hjørne. Listeført. 5  Neuberggata 5|100px|bottom  Listeført bolig- og forretningsgård (ark. Ludwig Zapffe) oppført 1899–1901. Fire etasjer i pusset tegl samt en loftsetasje som tilsynelatende er utbygget senere. 6  Neuberggata 6|100px|bottom  Bolig- og forretningsgård (ark. Harald Aars) oppført 1916 på hjørnet nord for Elsters gate. Nyklassisistisk bygning med noe uvanlig hjørnekonstruksjon. Fire etasjer samt loftsetasje. Pusset fasade. Listeført. 7  Neuberggata 7|100px|bottom  Bolig- og forretningsgård oppført 1899.  Fire etasjer i gulrød tegl med gulmalt puss som staffering. Loftsetasje tilsynelatende utbygget senere (noe avvikende stil). Det er egentlig to gårder som begge er listeført: Nr. 7A ligger langs Neuberggata og nr. 7B og 7C langs den ikke-fullførte Frits Thaulows gate. 9  Neuberggata 9|100px|bottom  Leiegård (ark. Ulf Berbom) oppført 1932. Fem etasjer samt sokkeletasje med butikker. Pusset fasade over et skall av armert betong. Listeført. 10  Neuberggata 10|100px|bottom  Listeført bygård oppført 1898. Fire etasjer i pusset tegl samt loftsetasje. 14  Neuberggata 14|100px|bottom  Leiegård (ark. Olaf Boye) oppført 1896–97 for H.J. Hansen på hjørnet ved Middelthuns gate. Tre etasjer i pusset tegl (kvaderpuss i første) og karakteristisk brukket hjørneparti med verandaer. Butikker i første etasje. Listeført. Samme bygning har også adresse Middelthuns gate 12A og 12B. 15  Neuberggata 15|100px|bottom  St. Dominikus kirke og kloster (ark. Harald Sund), oppført 1927. Listeført. 16  Neuberggata 16|100px|bottom  Hjørnegård (ark. Olaf Boye) byggemeldt 1895 for H.J. Hansen og oppført på nordsiden av Middelthuns gate. Tre etasjer i pusset tegl og senere inrnedet loftsetasje. Brukket hjørne. Vernet etter Plan- og bygningsloven. 18  Neuberggata 18|100px|bottom  Listeført bygård oppført 1902. Fire etasjer i pusset tegl. Tilnærmet symmetrisk fasade (inngangspartiet er trukket litt mot høyre). 20  Neuberggata 20|100px|bottom  Listeført bygård oppført 1899–1901. Fire etasjer i pusset tegl samt loftsetasje. 21  Neuberggata 21|100px|bottom  Listeført bygård oppført 1885. Tre etasjer i pusset tegl. Bygningen ligger på en trekantøy mellom Neuberggata, Maries gate og Majorstuveien, og har tre brukne hjørner. 22  Neuberggata 22|100px|bottom  Bygård (ark. Henry Fearnley Coll) oppført 1910 for Johan Andersen. Fire etasjer i pusset tegl samt loftsetasje. Nybarokt uttrykk. Listeført. 24  Neuberggata 24|100px|bottom  Bygård (ark. Oscar Dehkes) oppført 1898–99 for August Schau og Alfred Andersen. Fire etasjer i pusset tegl samt loftsetasje. Nokså langstrakt fasade med asymmetrisk plasserte balkonger. Komponisten Johannes Haarklou holdt til her i en årrekke. Listeført. 25  Neuberggata 25|100px|bottom  Dobbel bygård (ark. Eilert Paulsen) oppført 1914 for Adolf Habberstad. Det dreier seg om to tilnærmet like bygårder plassert så de fremstår som et tilnærmet symmetrisk hele. Trappeoppgangen markerer en midtakse i hver av gårdene. 29  Neuberggata 29|100px|bottom  Listeført bygård (ark. Frithjof Aslesen) oppført 1893. Fire etasjer i pusset tegl der øverste etasje skiller seg stilmessig ut fra de øvrige. Symmetrisk fasade med verandanisjer i begge kanter. 31  Neuberggata 31|100px|bottom  Listeført bygård (ark. Søren J. Hansen) oppført 1897–98. Fire etasjer i pusset tegl der øverste etasje skiller seg stilmessig ut fra de øvrige.

 Referanser 
Geir Tandberg Steigan: Neuberggaten 4 (Arkitekturhistorie.no)
Geir Tandberg Steigan: Neuberggaten 14 (Arkitekturhistorie.no)
Geir Tandberg Steigan: Neuberggaten 16 (Arkitekturhistorie.no)
Geir Tandberg Steigan: Neuberggaten 22 (Arkitekturhistorie.no)
Geir Tandberg Steigan: Neuberggaten 24 (Arkitekturhistorie.no)
Geir Tandberg Steigan: Neuberggaten 25 (Arkitekturhistorie.no)

Oslo gårdkalender, s. 225.

Olsen (2017), s. 193.
Olsen (2017), s. 194.
Olsen (2017), s. 196.
Olsen (2017), s. 198.
Olsen (2017), s. 199.
Olsen (2017), s. 201.
Olsen (2017), s. 205.

 Litteratur 
 Oslo byleksikon: Neuberggata



 Eksterne lenker 



Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn